Ροεινό Αρκαδίας

Το Ροεινό είναι χωριό της Περιφερειακής Ενότητας Αρκαδίας. Διοικητικά ανήκει στην Κοινότητα Ροεινού, της Δημοτικής Ενότητας Φαλάνθου του Δήμου Τρίπολης και υπάγεται στην Περιφέρεια Πελοποννήσου, της Αποκεντρωμένης Διοίκησης Πελοποννήσου - Δυτικής Ελλάδας - Ιονίου.

 Τοποθεσία 
Το Ροεινό είναι μικρό χωριό στους πρόποδες του όρους Μαίναλο σε υψόμετρο 1.200 μέτρων, σε ένα λόφο που τον περικλείουν ψηλότερα βουνά, κατάφυτα κυρίως από έλατα. Το όνομα του χωριού είναι ένας εύηχος αναγραμματισμός της λέξης Ορεινό. Απέχει 4 χιλιόμετρα από τον κεντρικό δρόμο μετά τη Βυτίνα και 19 χλμ. από την πόλη της Τρίπολης. Σύμφωνα με την Απογραφή του 2011, έχει 77 κατοίκους.

 Πληροφορίες 
Έχει χαρακτηριστεί παραδοσιακός οικισμός. Τα σπίτια είναι παραδοσιακά, χτισμένα με πέτρα και ξύλο. Τα τελευταία χρόνια όλο και περισσότεροι ξένοι αγοράζουν παλαιά σπίτια ή οικόπεδα και κατασκευάζουν εκεί τις εξοχικές τους κατοικίες.

Πολύ κοντά στην πλατεία είναι χτισμένος ο ναός του Αγίου Γεωργίου, ο οποίος διαθέτει και ξενώνα για τους προσκυνητές. Ο ναός χτίστηκε το 12ο αιώνα και φιλοξενεί θαυματουργή εικόνα του Αγίου. Δύο ακόμα ναοί, αυτός του Αγίου Δημητρίου, χτισμένος το 13ο αιώνα και της Παναγίας του 16ου αιώνα, μαρτυρούν την πλούσια θρησκευτική ιστορία του Ροεινού. Πράγματι, το Ροεινό είχε μεγάλες σχέσεις τόσο με τα μοναστήρια του Μυστρά, όσο και με τη μεσαιωνική Ταβία, τη σημερινή Δαβιά Αρκαδίας, όπου και άκμασε μία από τις πιο σπουδαίες σχολές αγιογραφίας της Υστεροβυζαντινής περιόδου. Δείγματα αυτής της σχολής υπάρχουν στην εκκλησία της Θεοτόκου.

Το Ροεινό άκμασε τόσο κατά τους μέσους χρόνους, όπου και ήταν κέντρο της Φαλάνθου, όσο και κατά την Επανάσταση του 1821, αφού πολλοί κάτοικοι εγκατέλειψαν τα πεδινά, για πιο οχυρούς τόπους. Το χωριό ατενίζει όλο το οροπέδιο της Δαβιάς.

 Διοικητικές μεταβολές 
+Διοικητικές μεταβολές οικισμού = το Ροεινόα/αΗμερομηνίαΦ.Ε.Κ.Μεταβολή1)24-05-1835ΦΕΚ 16Α - 24/05/1835Ο οικισμός Ροϊνό προσαρτάται στο Δήμο Μαινάλου.2)08-03-1841ΦΕΚ 5Α - 08/03/1841Ο οικισμός Ροϊνό αποσπάται από το Δήμο Μαινάλου και προσαρτάται στο Δήμο Φαλάνθου.3)24-08-1912ΦΕΚ 252Α - 24/08/1912Ο οικισμός Ροϊνό αποσπάται από το Δήμο Φαλάνθου και ορίζεται έδρα της Κοινότητας Ροϊνού.4)16-10-1940ΦΕΚ 29Α - 02/02/1946Το όνομα του οικισμού Ροϊνό διορθώνεται σε Ροεινόν.5)04-12-1997ΦΕΚ 244Α - 04/12/1997Ο οικισμός Ροεινό αποσπάται από την Κοινότητα Ροεινού και προσαρτάται στο Δήμο Φαλάνθου.6)07-06-2010ΦΕΚ 87Α - 07/06/2010Ο οικισμός Ροεινό αποσπάται από το Δήμο Φαλάνθου και προσαρτάται στο Δήμο Τρίπολης.
+
Διοικητικές μεταβολές = Κοινότητα Ροεινούα/αΗμερομηνίαΦ.Ε.Κ.Μεταβολή1)24-08-1912ΦΕΚ 252Α - 24/08/1912Ο οικισμός Ροϊνό αποσπάται από το Δήμο Φαλάνθου και ορίζεται έδρα της Κοινότητας Ροϊνού.2)16-10-1940ΦΕΚ 29Α - 02/02/1946Το όνομα του οικισμού Ροϊνό, διορθώνεται σε Ροεινόν. Το όνομα της Κοινότητας, διορθώνεται σε Κοινότητα Ροεινού.3)04-12-1997ΦΕΚ 244Α - 04/12/1997Ο οικισμός Ροεινόν αποσπάται από την Κοινότητα Ροεινού και προσαρτάται στο Δήμο Φαλάνθου. Η Κοινότητα καταργείται.

 Παραπομπές 

 Πηγές 
 Ιστοσελίδα traveltripolis, Δήμου Τρίπολης 

Κατηγορία:Χωριά της περιφερειακής ενότητας Αρκαδίας
Κατηγορία:Παραδοσιακοί οικισμοί της περιφερειακής ενότητας Αρκαδίας
Κατηγορία:Χωριά του Μαινάλου
Κατηγορία:Δήμος Τρίπολης
Κατηγορία:Δήμος Φαλάνθου